I Niehuus og Harrislee havde man glædet sig til at fejre Genforeningen med danske venner, men det kan man ikke i skyggen af et vildsvinehegn, der symboliserer adskillelse, mener tyskerne. Derfor er en havefest med sønderjysk kaffebord nu aflyst.

Annonce

Bov: En stor dansk-tysk markering af Genforeningen bliver nu stoppet af vildsvinehegnet, som dermed ikke kun får dødt råvildt på samvittigheden. Den 20. juni 2020 var det planen, at Padborg Friluftsscene og venskabsforeningen Alte Schule Niehuus i samarbejde med en stribe foreninger og institutioner på begge sider af grænsen skulle have inviteret til sønderjysk kaffebord ved Rønsdam-grænseovergangen mellem Bov og Niehuus. Det kommer imidlertid ikke til at ske, fordi bestyrelsen for Alte Schule Niehuus, som er en forening, der fremmer og støtter kultur- og naturformidling i grænselandet, ikke vil fejre Genforeningen med et vildsvinehegn i nakken. - Det vil vi ikke, fordi vi er ærgerlige over vildsvinehegnet. Vi sætter os ikke dér efter 100 år, når man med Schengen-aftalen i 2001 afskaffede grænsekontrollen, siger formand Karl Hermann Rathje, Alte Schule Niehuus.

Venner samles i julen Den dansk-tyske havefest skulle ud over sønderjysk kaffebord også have budt på musik og fællessang, der kunne synges på dansk og tysk.

Bag festen stod Padborg Friluftsscene og Alte Schule Niehuus i samarbejde med brandværnene i Padborg og Niehuus, Bomlauget, Ældre Sagen i Bov, Museum Oldemorstoft og Bov Sogns organist.

Padborg Friluftsscene og Alte Schule Niehuus har til gengæld mange andre, fælles aktiviteter. Den næste er en juletradition - en gåtur om Niehuus Sø - den 29. december, hvor der bydes på varmt til halsen på begge sider af grænsen.

Annonce

Tyskere inviterer i stedet

- Vi har affundet os med, at man igen bliver kontrolleret ved indrejse, men ikke at vildsvinehegnet bliver opført, uden at man inddrager tyske kommuner eller lytter til protester, tilføjer Karl Hermann Rathje. Karl Hermann Rathje selv har boet i Niehuus klos op ad grænsen i 50 år og har nydt den uhindrede adgang over den dansk-tyske grænse. - Og vi tyskere har lidt dårlige erfaringer med grænsespærringer, som ikke kan brydes, siger han. Samtidig understreger han, at det udelukkende er det signal, vildsvinehegnet sender, der har fået tyskerne til at sige fra. I stedet er vennerne fra Padborg inviteret til Niehuus den 17. maj. - Vi vil gerne fortsætte og udbygge vores nabo- og venskab med Padborg Friluftsscene og har inviteret til frokostjazz ved Alte Schule 500 meter væk, fortæller Karl Hermann Rathje.

Annonce

Tysk politiker ked af det